סיארה (זמרת)

סיארה פרינסס וילסון (באנגלית: Ciara Princess Wilson; נולדה ב-25 באוקטובר 1985) הידועה באופן מקצועי כסיארה (באנגלית: Ciara), היא זמרת, כותבת, רקדנית ושחקנית אמריקאית. סיארה פרצה לתודעה עם הסינגל המצליח "Goodies", אשר הצליח להגיע למקום הראשון במצעד ה"בילבורד" האמריקאי. אלבומה הראשון, "Goodies", יצא ב-28 בספטמבר 2004, והביא שלושה להיטים אשר הצליחו להגיע למקומות הראשונים במצעדי המכירות בארצות הברית, ומכר 2.6 מיליון עותקים בארצות הברית ויותר משלושה מיליון עותקים ברחבי העולם. אלבומה השני, "Ciara: The Evolution", יצא ב-5 בדצמבר 2006. האלבום הגיע למקום הראשון במצעד המכירות האמריקאי, כאשר מכר יותר מ-338,000 עותקים, והצליח לעבור את מכירות אלבומה הקודם. גם האלבום הזה הצליח להפיק להיטים מצליחים. סיארה נולדה באוסטין, טקסס. היא גדלה כילדה יחידה להורים קרלטון וג'קי הריס. היא גדלה במחנות צבא בגרמניה, קליפורניה, אריזונה ונבדה, מכיוון שאביה היה בצבא האמריקאי. בצעירותה, סיארה ומשפחתה התיישבו באטלנטה. סיארה אמרה, שכאשר צפתה בלהקה "דסטיניז צ'יילד" בטלוויזיה, זה גרם לה לרצות לפתח קריירת מוזיקה. לאחר שסיימה את לימודיה, גילה אותה המפיק ג'אזי פה, וסיארה הוחתמה לחברת התקליטים "LaFace", והחלה לעבוד על אלבום הבכורה שלה. אלבומה הראשון, "Goodies", יצא ב-28 בספטמבר 2004, ומכר 2.63 מיליון עותקים בארצות הברית. בשנה הבאה, האלבום הופץ בכל העולם, אך ההצלחה הייתה מוגבלת, למרות שהסינגלים שוחררו בתפוצה עולמית. הסינגל הראשון מתוך האלבום, "Goodies" הגיע למקום הראשון בארצות הברית ובממלכה המאוחדת. הסינגלים הבאים, "1, 2 Step" (שיתוף פעולה עם מיסי אליוט) ו-"Oh" (שיתוף פעולה עם זמר הראפ לודאקריס), הגיעו גם הם לחמשת המובילים בשתי הארצות. "And I", הסינגל הרביעי, היה מצליח פחות מהסינגלים הקודמים, והגיע רק למקום 96 במצעד הבילבורד האמריקאי. ביולי 2005, סיארה שחררה DVD עם קליפים ומסע תעודי ונקרא: "Goodies: The Videos & More". בקיץ 2005, לאור הצלחת האלבום, סיארה שיתפה פעולה בסינגלים מצליחים עם אמני היפ הופ. היא הופיעה בלהיט של מיסי אליוט, "Lose Control", ובלהיט של באו וואו "Like You". שני הסינגלים הגיע למקום השלישי במצעד הבילבורד האמריקאי. בדצמבר 2005, סיארה הופיעה כמופע החימום של הזמרת גוון סטפני בקונצרט שלה, "Harajuku Lovers". בנוסף, קיבלה סיארה מועמדות לפרס גראמי כ"אמנית החדשה הטובה ביותר" ובקטגוריה "ביצוע הראפ/שירה הטוב ביותר" עבור הסינגל "1, 2 Step", ובקטגוריות נוספות, "שיר הראפ הטוב ביותר" ו"הקליפ הטוב ביותר" עבור הסינגל של מיסי אליוט, "Lose Control". היא זכתה בפרס גראמי הראשון שלה על השיר Lose Control יחד עם מיסי אליוט בקטגוריית הקליפ הטוב ביותר. באפריל 2006, סיארה השתתפה בסינגל "So What" עם פילד מובס. הסינגל הגיע לעשרת המובילים במצעד האמריקאי. בחודש הבא, סיארה השתתפה בסרט הטלוויזיוני "All You've Got". בקיץ של אותה שנה, הוציאה לאור סיארה סינגל חדש, "Get Up" והוא היה שיתוף פעולה עם הראפר קאמיליונר. הסינגל נכנס לפסקול הסרט סטפ אפ. אלבום הסטודיו השני של סיארה, "Ciara: The Evolution", יצא ב-5 בדצמבר 2006. בין המפיקים של האלבום: ג'אזי פה, רונדי ג'רקינס, פארל ויליאמס, בריאן מיקאל, ויל.איי.אם ורבים אחרים. סיארה כתבה והפיקה את רוב האלבום. הסינגל הרשמי הראשון היה "Promise", והגיע ל-12 המובילים במצעד הבילבורד האמריקאי. ב-23 בדצמבר, האלבום מוקם במקום הראשון במצעד הבילבורד ונשאר שם במשך 12 שבועות. הסינגל השני בארצות הברית והראשון באירופה ואסיה הוא "Like a Boy", אשר יצא ב-13 בפברואר 2007 בארצות הברית וב-9 באפריל 2007 בממלכה המאוחדת. ב-4 במאי 2009 הוציאה סיארה את אלבומה השלישי Fantasy Ride, הסינגל הראשון הוא Go Girl יחד עם הזמר טי-פיין שהגיע במצעד הבילבורד למקום ה78. הסינגל השני "Never Ever" נכנס ישירות למצעד האר אנד בי בילבורד במקום 17. הסינגל השלישי הוא Love Sex Magic יחד עם הזמר ג'סטין טימברלייק. באותה השנה הוציאה את השיר "Takin' Back My Love", ביחד עם אנריקה איגלסיאס. בשנת 2019, הופיעה בקליפ השיר "You Need to Calm Down" של הזמרת-יוצרת האמריקאית טיילור סוויפט אשר הוקדש לקהילת הלהט"ב. בשנת 2023 שיחקה סיארה בדרמת ההתבגרות המוזיקלית "הצבע ארגמן" אשר מבוסס על הרומן המצליח באותו שם מאת הסופרת האמריקאית אליס ווקר. בשנת 2005 התחילה סיארה לצאת עם הראפר באו וואו אך הזוג נפרד באפריל 2006. סיארה ניהלה בעבר מערכת יחסים עם שחקן הכדורסל אמארה סטודמאייר. בתחילת 2013 היו דיווחים רבים ושמועות רבות כל כך שסיארה נמצאת במערכת יחסים עם הראפר פיוצ'ר (Future), ובהמשך הראפר אישר בראיון שהם אכן נמצאים במערכת יחסים. ב-28 באוקטובר 2013 הודיעה סיארה על אירוסיה לראפר. באוגוסט 2014 הודיעה סיארה על ביטול האירוסין עם הראפר. לזוג נולד ילד אחד במהלך הקשר. בתחילת 2015 החלה לצאת עם קוורטרבק סיאטל סיהוקס ראסל וילסון, וב-11 במרץ 2016 הודיעה על אירוסיהם. הם נישאו ב-6 ביולי באותה שנה. לזוג נולדה בת ב-28 באפריל 2017, ובן שנולד ב-23 ביולי 2020. 2004: Goodies 2006: Ciara: The Evolution 2009: Fantasy Ride 2010: Basic Instinct 2013: Ciara 2015: Jackie 2019: Beauty Marks 2012: Playlist: The Very Best of Ciara 2012: The Collection 2005: Goodies: The Videos & More 2006: The Evolution Tour 2007: Screamfest '07 2009: Jay-Z & Ciara Live 2015: Jackie Tour 2019: Beauty Marks Tour מדיה וקבצים בנושא סיארה בוויקישיתוף אתר האינטרנט הרשמי של סיארה (באנגלית) סיארה, ברשת החברתית פייסבוק סיארה, ברשת החברתית אקס (טוויטר) סיארה, ברשת החברתית אינסטגרם סיארה, ברשת החברתית טיקטוק סיארה, סרטונים בערוץ היוטיוב סיארה, באתר פינטרסט סיארה, במסד הנתונים הקולנועיים IMDb (באנגלית) סיארה, באתר AllMovie (באנגלית) סיארה, במסד הנתונים הקולנועיים KinoPoisk (ברוסית) סיארה, באתר אפל מיוזיק (באנגלית) סיארה, באתר ספוטיפיי סיארה, באתר סאונדקלאוד (באנגלית) סיארה, באתר Last.fm (באנגלית) סיארה, באתר AllMusic (באנגלית) סיארה, באתר MusicBrainz (באנגלית) סיארה, באתר דיזר סיארה, באתר Yandex.Music (ברוסית) סיארה, באתר Discogs (באנגלית) סיארה, באתר Songkick (באנגלית) סיארה, באתר Genius סיארה, באתר SecondHandSongs סיארה, באתר בילבורד (באנגלית) סיארה, באתר טיידל (באנגלית) סיארה, באתר אמזון מיוזיק